રાજ્યની પ્રજા પર થતા અત્યાચારનો પ્રતિકાર કરવા માટે જન આક્રોશ રેલીનું કોંગ્રેસ દ્વારા આયોજન કરાયું હતું. ગુજરાત કોંગ્રેસ પ્રદેશ પ્રમુખ ભરતસિંહ સોલંકી, અર્જુન મોઢવાડિયા અને સિદ્ધાર્થ પટેલ સહિતના નેતાઓએ જન આક્રોશ રેલીનો પ્રારંભ કરાવ્યો હતો. વિવિધ બેનરો સાથે રાજ્યનાં અલગ અલગ શહેરમાંથી આવેલા કોંગ્રેસી કાર્યકરો આ રેલીમાં બાઇક અને જિપ સાથે જોડાયા હતા. થલતેજથી કોંગ્રેસની જન આક્રોશ રેલીનો પ્રારંભ થયો હતો. વિવિધ બેનર અને સૂત્રોચ્ચાર સાથે બાઇકો અને જિપમાં કોંગ્રેસના કાર્યકર્તાઓ અને નેતા સાથે ગાંધીનગર જવા નીકળ્યા હતા. જોકે રેલીમાં કાયદાનું ખુલ્લેઆમ કોંગ્રેસના કાર્યકર્તાઓએ ઉલ્લંઘન કર્યું હતું. કાર્યકર્તાઓ હેલ્મેટ વગર બાઇક લઇને તેમજ જિપમાં સીટ બેલ્ટ વગર રેલીમાં જોડાયા હતા.